Täna hommikupoole jõudis Lõuna-Eestisse lõunatsükloniga seotud sajuala. Algul oli sadu nõrk, kuid hakkas intensiivistuma ja praegu on see enamjaolt mõõdukas, Kesk-Eestis kohati tugev. Ka on alates pärastlõunast lisandunud tuul, mis  tasahaaval tugevneb (öösel prognoositakse rannikul puhanguti kuni 25 m/s ), seega on oodata ka tuisku. On huvitav märkida, et täpselt 2 aastat tagasi (23.11.2008) tabas Eestit lumetorm, kuid märksa võimsam. Seega sama asi kordus (lõunatsüklon, lumesadu ja tuisk), ainult et nõrgemal kujul.